عراق ده 1 اوکتوبر کونیدن بیری دوام ایتیب کیلیاتگن حکومت گه قرشی ناراضی چیلیک نمایش لری جریانیده 104 کیشی جان بیررایکن, 6 مینگ 107 نفر ایسه یره لندی.
عراق ایچکی ایش لر وزیرلیگی نینگ سوزچیسی سعد معن, بغداد ده ترتیب له گن مطبوعاتی کنفرانسی جریانیده بیرگن بیاناتیده, 1 اوکتوبر کونیدن بیری دوام ایتیاتگن اوشبو ناراضی چیلیک نمایش لری حقیده معلومات بیردی.
معن, بغداد و جنوبی شهرلرده دوام ایتیاتگن ناراضی چیلیک نمایش لری جریانیده 104 کیشی نینگ جان بیرگن لیگی و 6 مینگ 107 نفر نینگ ایسه یره لنگن لیگی نی معلوم قیلدی.
معن, جان بیرگن و یره لنگن اوشبو کیشی لرنینگ عادی اهالی و امنیتی کوچ لردن عبارت ایکن لیک لری نی بیلدیردی.
عینی دمده معن, 2 پولیس پوسته سی نینگ هم اوتگه بیریلگن لیگی نی ایسله تیب اوتدی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
